महाराष्ट्र में राजनाथ बोले- अगर कोई हमें उकसाएगा तो हम उसे छोड़ेंगे नहीं
Defense Minister  Rajnath Singh speaks on galwan ghati in Maharashtra; महाराष्ट्र में रक्षा मंत्री राजनाथ सिंह ने रविवार को कहा कि चाहे वह हल्दीघाटी में महाराणा प्रताप थे या अब गलवान घाटी में भारतीय सेना है, भारत कभी नहीं झुका और न ही कभी झुकेगा।
रक्षा मंत्री राजनाथ सिंह ने रविवार को महाराष्ट्र में कहा कि चाहे हल्दी-घाटी हो या गलवान घाटी, भारत न कभी झुका है और न कभी झुकेगा। तब हल्दी घाटी में महाराणा प्रताप थे और अब गलवान घाटी में भारतीय सेना है। हमारी सेनाओं ने हमेशा सम्मान की रक्षा की है। राजनाथ ने छत्रपति संभाजीनगर में वीर शिरोमणि महाराणा प्रताप महासम्मेलन में यह बात कही।
उन्होंने कहा कि यह जनता जो मुझे सुनने आई है, यह भीड़ नहीं है, यह एक समुद्र है। हमें महाराणा प्रताप, छत्रपति शिवाजी महाराज और छत्रपति संभाजी महाराज के जीवन के पन्नों को पलट कर देखना चाहिए। हमें उसमें यही सीखने को मिलेगा कि हमारे जीवन में स्वाभिमान से बढ़कर कुछ नहीं है।
कोई उकसाएगा तो देश उसे छोड़ेगा नहीं
उन्होंने कहा कि भारत कभी किसी को उकसाता नहीं है, लेकिन अगर कोई उसे उकसाएगा तो देश उसे छोड़ेगा नहीं। हमारे प्रधानमंत्री के पास 56 इंच का सीना है और वह आपको कभी निराश नहीं करेंगे। चाहे उरी की घटना हो या पुलवामा की, हमारे देश की सेनाओं ने आतंकवाद के खिलाफ प्रभावी करवाई की है। आज हमारे देश की सेनाएं इस पार भी मार कर सकती हैं और उस पार जाकर भी मार सकती हैं।
संभाजी नगर का नाम बदलने पर लोगों को बधाई दी
लोगों को संभाजीनगर का नाम बदले जाने की बधाई देते हुए राजनाथ सिंह ने कहा छत्रपति संभाजी ऐसे महान व्यक्तित्व थे, जिन्होंने अपने आचरण से एक ऐसा उदाहरण पेश किया, जो सदियों तक दुहराया जाएगा। औरंगजेब ने उनको न जाने कितनी यातनाएं दी, उन्होंने न जाने कितने कष्ट सहे। लेकिन ये कष्ट, संभाजी के धर्म प्रेम का बाल भी बांका न कर सके।
महाराणा का दौर मुगल काल नहीं, महाराणा काल कहा जाना चाहिए 
उन्होंने कहा कि महाराणा प्रताप को अकबर की तरफ से कई तरह का लालच दिया गया, लेकिन महाराणा ने एक विलासी, लेकिन गुलामी भरे जीवन की जगह संघर्ष-पूर्ण और स्वतंत्र जीवन चुना। आप उस दौर में महाराणा प्रताप के समर्पण को ठीक से समझ लें, तो आप उस दौर को 'मुगल काल' न कहकर 'महाराणा काल' कहेंगे।
पहले दुनिया हमें कमजोर समझती थी, अब ध्यान से सुनती है
राजनाथ सिंह ने आत्मनिर्भर भारत पर जोर देते हुए कहा, हमने आत्मनिर्भर भारत के साथ आगे बढ़ने का फैसला किया। 2014 से पहले हम 900 करोड़ रुपए के हथियारों का एक्सपोर्ट करते थे और अब हम 16,000 करोड़ रुपए से अधिक के हथियारों का एक्सपोर्ट कर रहे हैं।
उन्होंने कहा, पहले जब भारत बोलता था तो दुनिया उसे नजरअंदाज कर देती थी, क्योंकि वह हमें कमजोर समझती थी। लेकिन आज जब भारत बोलता है तो पूरी दुनिया उसे ध्यान से सुनती है।
राजनाथ सिंह से जुड़ी ये खबरें भी पढ़ सकते हैं...
अलकायदा और इन्फोसिस दोनों में पढ़े लिखे लोग, एक लेखक का जिक्र करते हुए बोले राजनाथ सिंह
देश के रक्षा मंत्री राजनाथ सिंह ने एक लेखक का जिक्र करते हुए कहा- प्रसिद्ध लेखक थॉमस फ्रीडमैन ने अमेरिका के प्रतिष्ठित अखबार में एक लेख लिखा था इसमें उन्होंने इन्फोसिस और अलकायदा की तुलना की थी। उन्होंने लिखा था कि इन्फोसिस में काम करने वाले पढ़े-लिखे नौजवान होते हैं। अलकायदा में भी कोई अनपढ़ नहीं। पूरी खबर पढ़ें...
राजनाथ बोले-भारत जोड़ो के नाम पर नफरत फैला रहे कांग्रेसी, भारत को दुनिया में कर रहे बदनाम
देश के रक्षा मंत्री राजनाथ सिंह ने कांग्रेस और राहुल गांधी पर निशाना साधते हुए कहा कांग्रेसी नफरत फैला रहे हैं। इनके नेता भारत जोड़ो के नाम पर निकले हैं और नफरत फैलाने में लगे हैं। ये कहते हैं कि 'नफरत के बाजार में मोहब्बत की दुकान खोल रहा हूं' ये मोहब्बत के बारे में क्या जानें? पूरी खबर पढ़ें...